ตอนนี้ไม่ต้องไปถึงเชียงใหม่แล้วครับ เพราะเค้ามีสาขามาเปิดที่ กท.แล้ว
กับร้าน " เวียง จุม ออน " ซึ่งมาตั้งอยู่ใจกลางเมือง ที่ชั้น5 เซ็นทรัลเวิลด์นี่เลย

 มาแบบเป็น Set ชื่อเมนูว่า High Tea for Two Set
มาเป็นชั้นแบบนี้เลย โดยจะมีขนม 3 อย่าง พร้อมน้ำชา อีก 1 กา
โดยชานั้นเราสามารถเลือกได้เองตามใจชอบ

มาลองดูขนมในเซทกันครับ
บนสุดนี่เลย Blueberry Cheese cake
ตัวชีสเค้กเข้มข้นใช้ได้เลย ราดบลูเบอร์รี่มาเพียบ

จานต่อมา เป็น Rooibos tea Mousse ก็คือ มูสชาแดงแอฟริกัน
ที่มาพร้อมซอสราสเบอร์รี่
ตัวมูสหอมชามาก ๆ ทานกับซอสที่ออกเปรี้ยวตัดรสกันดีเลย
เนื้อมูสเนียนลิ้นดีครับ
สุดท้ายในเซทนี้ เป็น Fruit Salad
ผลไม้สด ๆ หลายอย่างที่มาพร้อมแยมโฮมเมด

ชาในเซท เลือกเป็น Vieng Joom On Tea
ที่หอมมากกกกกก สมกับที่เอาชื่อร้านเรียกชาตัวนี้เลยครับ
กลิ่นดอกไม้ ๆ รสไม่เฝื่อนมาก
สำหรับเซท High Tea for Two ที่มีขนม 3 อย่าง พร้อมชา 1 กานี้
ราคา 550 ครับ 

มาดูเมนูต่อมากันครับ เป็น เซทอีกเหมือนกัน
Scone Set

สโคนเซทนี่ จะมีสโคนมาให้ 4 ชิ้น
ตัวสโคนอร่อยดีครับ ไม่ร่วนแห้งเกินไป และ หอมเนยด้วย
มาพร้อมกับ ไลท์ครีม และ แยมโฮมเมด

ในเซทก็จะมีชาให้กานึงด้วย โดยสโคนเซทนี้ราคา 320
ชาในเซทนี้เลือกเป็น Vanilla Romance Tea
ชาตัวนี้ สี อ่อน ๆ สวยดีครับ แถมหอมกลิ่นวนิลา คนละแนวกับตัวแรก

ลองมาดูขนมอย่างอื่นกันบ้างครับ
อันนี้เป็น Rosy Mousse หรือ มูสชากุหลาบ
มูสเนื้อเนียนดีครับ หอมกลิ่นกุหลาบ อ่อน ๆ และ ไม่หวานมาก 

คราวนี้ เวลาไปเชียงใหม่ ก็ไม่ต้องไปต่อคิวยาว ๆ แล้วนะค้าบบ ^^
เพราะเล่นมาตั้งอยู่ใจกลางเมืองแบบนี้
อยากทานเมื่อไหร่ก็โดดขึ้น BTS ไปได้ ง่าย ๆ เลย
ทั้งสาขานี้ ที่เซ็นทรัลเวิลด์ชั้น 5 และ ที่ สุขุมวิท 24 